พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลในเมือง อำเภอเมืองนคร จังหวัดนครศรีธรรมราช ให้แก่นางหวันหนิ อาศหาญ พุทธศักราช 2483
ประกาศวันที่ 1940-09-03

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลในเมือง อำเภอเมืองนคร จังหวัดนครศรีธรรมราช ให้แก่นางหวันหนิ อาศหาญ พุทธศักราช ๒๔๘๓
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. พิชเยนทรโยธิน ตราไว้ ณ วันที่ ๒๓ สิงหาคม พุทธศักราช ๒๔๘๓ เป็นปีที่ ๗ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนส่วนหนึ่งของบริเวณที่ดินตึกดิน ซึ่งเป็นสาธารณสมบัติของแผ่นดิน ตำบลในเมือง อำเภอเมืองนคร จังหวัดนครศรีธรรมราช ให้แก่นางหวันหนิ อาศหาญ จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลในเมือง อำเภอเมืองนคร จังหวัดนครศรีธรรมราช ให้แก่นางหวันหนิ อาศหาญ พุทธศักราช ๒๔๘๓”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนส่วนหนึ่งของบริเวณที่ดินตึกดินซึ่งเป็นสาธารณสมบัติของแผ่นดิน ตำบลในเมือง อำเภอเมืองนคร จังหวัดนครศรีธรรมราช มีเนื้อที่ประมาณ ๓๘๘.๕๐ ตารางเมตร ปรากฏแนวเขตตามแผนที่ท้ายพระราชบัญญัตินี้ ให้แก่นางหวันหนิ อาศหาญ
sectionNo: 4
content: มาตรา ๔ ให้รัฐมนตรีว่าการกระทรวงการคลังมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี
sectionName: แผนที่ท้ายพระราชบัญญัติ
content: